internet vaartha 164 Views
ముంబై : రిలయన్స్‌ కమ్యూనికేషన్స్‌ సిడిఎంఎ ఫోన్లు, ఎవరికైతే 4జి సిమ్‌ ఉందో వారు ఇకపై కంపెనీ 4జి సేవలు వినియోగిం చుకునే అవకాశం ఉంది. కంపెనీ ఇందుకోసం టెలికాంశాఖ నుంచి మొత్తం 22 సర్కిళ్లలోని 12 సర్కిళ్లకుగాను అనుమతులు సాధించింది. ఆంధ్ర ప్రదేశ్‌, ఢిల్లీ, గుజరాత్‌, కోల్‌కతా, మహారాష్ట్ర, పంజాబ్‌ తూర్పుపశ్చిమ ఉత్తరప్రదేశ్‌, ముంబై, ఒరిస్సా, మధ్యప్రదేశ్‌, బీహార్‌లు ఉన్నాయి. సిడి ఎంఎ సేవలను నిలిపివేసేక్రమంలో వినియోగ దారులను 4జి సేవలకు మారాలని ఆఫర్లు ఇచ్చింది. మేనెల నుంచి మొదలైన ఈ ఆఫర్‌లో ప్రభుత్వం నుంచి ఎల్‌ఐఎం అనుమతిరావడంలో జాప్యం వల్ల కొనసాగలేదు. ఇటీలే కంపెనీ 12 సిర్కళ్లకు అనుమతులు సాధించింది. మిగిలిన ఆరుసర్కిళ్లకు కూడా అనుమతులు సాధిస్తుంది. కర్ణాటక, కేరళ, తమిళనాడు, రాజస్థాన్‌లకు కూడా అనుమతులు వచ్చే అవకాశం ఉంది. ఆర్‌కామ్‌ ఈ సర్కిళ్లలో స్పెక్ట్రమ్‌ను మరింత సులభతరం చేసింది. ఆర్‌కామ్‌ ఐదు మిలియన్ల సిడిఎంఎ కస్టమర్లను జియో4జి ఎల్‌టిఇ నెట్‌ వర్క్‌వైపు మారుస్తోంది. అయితే కస్టమర్లు ఆర్‌కామ్‌పరిధిలోనే ఉంటారు. కంపెనీ తక్కువ వినియోగం ఉన్న కస్టమర్లు ఇప్పటికే 2జి సేవలకు మారిపోయారు. ఎక్కువ వినియోగించే కస్ట మర్లు కంపెనీ సేవలను ముందు పరిగణనలోనికి తీసుకుంటారు. ఈ అనుమతులతో ఆర్‌కామ్‌ ఎక్కువ డేటా వినియోగించే కస్టమర్లను రిలయన్స్‌ జియో 4జి ఎల్‌టిఇ నెట్‌వర్క్‌పైకి మారుస్తోంది.